Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7193

b) A Portugál Köztársaság 1992. december 31-ig a következő feltételek mellett eltérhet az Azori-szigetek és Madeira autonóm területein termelt és elfogyasztott feldolgozott dohányra vonatkozó jövedéki adóval összefüggő közösségi intézkedésektől: – Portugália szárazföldi részén, illetve az Azori-szigetek és Madeira területein a legszélesebb körben értékesített árkategóriájú cigarettákra vonatkozó jövedéki adó terhet a csatlakozás napján kiszámítják és közlik a Bizottsággal. – A csatlakozás után három évvel az autonóm területeken alkalmazott jövedéki adó mértékét az első francia bekezdésben szereplő rendelkezés szerint számított terhek közötti eltérés egyharmadával növelik, és a csatlakozás után öt évvel egy második harmaddal növelik. – Amennyiben Portugália szárazföldi részén a jövedéki adót ezen eltérés alkalmazása során növelik, az Azori-szigetek és Madeira autonóm területein hatályos jövedéki adó mértékét ugyanolyan arányban kell növelni. 2. A Tanács 1976. március 15-i 76/308/EGK irányelve (HL L 73. szám, 1976.3.19., 18. o.), a következő módosításokkal: – az 1979. évi csatlakozási okmány (HL L 291. szám, 1979. 11. 19., 17. o.), – az 1979. december 6-i 79/1071/EGK tanácsi irányelv (HL L 331. szám, 1979.12.27., 10. o.). A Tanács 1977. december 19-i 77/799/EGK irányelve (HL L 336. szám, 1977.12.27., 15. o.), amelyet az 1979. december 6-i 79/1070/EGK tanácsi irányelv (HL L 331. szám, 1979.12.27., 8. o.) módosított. Annak az átmeneti eltérésnek az idején, amely lehetővé teszi a Portugál Köztársaság számára a hozzáadottérték-adó közös rendszere bevezetésének elhalasztását 1989. január 1-jéig, a követelések kötelező behajtására és a kölcsönös segítségnyújtásra vonatkozó közösségi mechanizmusokat a Portugáliában érvényben lévő forgalmi adóra kell alkalmazni. 3. A Tanács 1977. május 17-i 77/388/EGK hatodik irányelve (HL L 145. szám, 1977.6.13., 1. o.), a következő módosításokkal: – az 1979. évi csatlakozási okmány (HL L 291. szám, 1979.11.19., 17. o.), – az 1980. március 26-i 80/368/EGK tizenegyedik tanácsi irányelv (HL L 90. szám, 1980.4.3., 41. o.), – az 1984. július 31-i 84/386/EGK tizedik tanácsi irányelv (HL L 208. szám, 1984.8.3., 58. o.).

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes